techiaith/cofnodycynulliad_en-cy huggingface dataset:
English: Thank you, Llywydd. If the leader of the house could update us on when we can expect that announcement. And, in that context, is it possible for the Government to correct the record in relation to a number of written answers that I've received from the Government that, it has subsequently emerged, are inaccurate? In one instance, I asked about when the Government was informed by the auditor general of his intention to publish the report on the Circuit of Wales. I was told the Government was informed on 13 April. It subsequently emerged they were verbally told for the first time on 10 March, and in writing on 17 March, six weeks before that. I also asked whose idea it was to suggest an 80 per cent guarantee for the project. I was told it was the company that suggested it on 15 April. It's subsequently emerged it was the Government that suggested it a week earlier. I received a letter from the Minister correcting the first set of questions, but that hasn't been shared with Members, and of course the inaccurate record still stands, therefore, in the written questions. And in terms of the other issue, it was implicitly confirmed to the BBC yesterday that the account that I was given was inaccurate. I think it is important that, before we have the statement from the Minister, Members have access to the accurate information and, indeed, not just the statement that we'll hear in Plenary, but also of course the Public Accounts Committee, which is meeting to discuss the auditor general's report, I believe, on 26 June.
Welsh: Diolch i chi, Llywydd. Pe gallai arweinydd y tŷ roi'r wybodaeth ddiweddaraf inni am ba bryd y gallwn ddisgwyl y cyhoeddiad hwnnw. Ac, yn y cyd-destun hwnnw, a yw'n bosibl i'r Llywodraeth gywiro'r cofnod o ran nifer o atebion ysgrifenedig yr wyf wedi'u cael gan y Llywodraeth, gan ei bod wedi dod i'r amlwg yn ddiweddarach, ei fod yn anghywir? Mewn un achos, gofynnais pa bryd y cafodd y Llywodraeth wybod gan yr archwilydd cyffredinol am ei fwriad i gyhoeddi'r adroddiad ar Gylchdaith Cymru. Dywedwyd wrthyf bod y Llywodraeth wedi cael gwybod ar 13 Ebrill. Fe ddaeth i'r amlwg wedyn eu bod wedi cael gwybod ar lafar am y tro cyntaf ar 10 Mawrth, ac yn ysgrifenedig ar 17 Mawrth, chwe wythnos yn gynharach. Gofynnais hefyd syniad pwy oedd hi i awgrymu gwarant o 80 y cant i'r prosiect. Cefais wybod mai'r cwmni a oedd wedi awgrymu hynny ar 15 Ebrill. Daeth wedyn i'r amlwg mai'r Llywodraeth oedd wedi ei awgrymu wythnos cyn hynny. Cefais lythyr oddi wrth y Gweinidog yn cywiro'r gyfres gyntaf o gwestiynau, ond nid yw hynny wedi ei rannu gydag Aelodau, ac wrth gwrs, mae'r cofnod anghywir yn sefyll o hyd, o'r herwydd, yn y cwestiynau ysgrifenedig. Ac o ran y mater arall, cadarnhawyd yn ymhlyg i'r BBC ddoe fod y stori a gefais i'n anghywir. Rwy'n credu ei bod hi'n bwysig, cyn inni gael datganiad gan y Gweinidog, fod yr aelodau yn cael gafael ar y wybodaeth gywir ac, yn wir, nid dim ond y datganiad y byddwn yn ei glywed yn y Cyfarfod Llawn, ond hefyd wrth gwrs y Pwyllgor Cyfrifon Cyhoeddus, sy'n cyfarfod i drafod adroddiad yr archwilydd cyffredinol, ar 26 Mehefin, rwy'n credu.
English: I'm glad that Mark Isherwood again has followed on from Vikki Howell's question about new ways of raising awareness about the importance of cervical screening. Just to add that I made the point about the way in which local primary care clusters are working with public health teams to consider uptakes, screening uptake, particularly in the areas where there is the lowest uptake. And they're looking, for example, at social media activity, which will be a new way of raising awareness, but you also add the importance of the roles that parents, fathers, brothers can play as well in terms of raising awareness of this vital screening programme. You've given a very positive profile for the role of fathers in advance of Father's Day on Sunday.
Welsh: Rwy'n falch fod Mark Isherwood unwaith eto wedi dilyn ymlaen ar gwestiwn Vikki Howells am ffyrdd newydd o godi ymwybyddiaeth o bwysigrwydd sgrinio serfigol. Hoffwn ychwanegu fy mod wedi gwneud y pwynt am y ffordd y mae clystyrau gofal sylfaenol lleol yn gweithio gyda thimau iechyd y cyhoedd i ystyried y niferoedd sy'n cael eu sgrinio, yn enwedig yn yr ardaloedd lle ceir y niferoedd lleiaf yn manteisio. Ac maen nhw yn ymchwilio, er enghraifft, i weithgarwch y cyfryngau cymdeithasol, a fydd yn ffordd newydd o godi ymwybyddiaeth, ond rydych hefyd yn ychwanegu at hynny bwysigrwydd swyddogaeth rhieni, tadau, brodyr o ran codi ymwybyddiaeth o'r rhaglen sgrinio hanfodol hon. Rydych chi wedi rhoi darlun cadarnhaol iawn o swyddogaeth tadau cyn Sul y Tadau ddydd Sul.
English: Leader of the house, may I ask for a statement from the Cabinet Secretary for health on free prescriptions in Wales and medicine cost management in the NHS in Wales also? The cost of free prescriptions was £593 million in 2015. However, the cost of prescribing some drugs is far higher than the price at which they can be obtained across the counter in supermarkets. The cost to the NHS in Wales for prescribing paracetamol, for example, was over £5 million last year. While I recognise that the Welsh Government is not going to change its policy on free prescriptions, could I ask the Cabinet Secretary for health to look at ways that readily available treatments, such as paracetamol, can be issued without prescription, thereby reducing the cost to the NHS, and releasing much-needed funds for other NHS services? And there is another area, which is every one adult in four is obese in Wales, and almost 60 per cent are overweight, according to the Welsh health survey of 2015. And I think that itself takes adulthood into diabetes, which was costing a surgery, or a doctor, £5 per month, per medicine, only five years ago. Now, at the moment, the cost is well over £35 a month. And the way the numbers are increasing in obesity and diabetes, I think we are heading for a big tsunami of financial management lack in the NHS in Wales, unless we do something about it. Thank you.
Welsh: Arweinydd y tŷ, a gaf i ofyn am ddatganiad gan Ysgrifennydd y Cabinet dros iechyd ynglŷn â phresgripsiynau rhad ac am ddim yng Nghymru a rheoliad cost meddyginiaethau yn y GIG yng Nghymru hefyd? Costiodd presgripsiynau rhad ac am ddim £593 miliwn yn 2015. Fodd bynnag, mae cost rhoi rhai cyffuriau ar brescriptiwn yn llawer uwch na'r pris fyddai'n cael ei dalu amdanynt dros gownter archfarchnad. Roedd rhoi paracetamol ar bresgriptiwn yng Nghymru y llynedd, er enghraifft, yn golygu cost o dros £5 miliwn i'r GIG. Er fy mod yn cydnabod nad yw Llywodraeth Cymru yn mynd i newid ei pholisi ar bresgripsiynau rhad ac am ddim, a gaf i ofyn i Ysgrifennydd y Cabinet dros iechyd i edrych ar ffyrdd y gallai triniaethau sydd ar gael yn rhwydd, fel paracetamol, gael eu rhoi i bobl heb bresgripsiwn, gan leihau'r gost i'r GIG, a rhyddhau arian y mae ei angen yn fawr ar wasanaethau eraill y GIG? Ac mae agwedd arall ar hyn, sef bod un ym mhob pedwar o oedolion Cymru yn ordew, ac mae bron i 60 y cant yn rhy drwm, yn ôl arolwg iechyd Cymru 2015. Ac rwy'n credu bod hynny ynddo'i hun yn peri i oedolion ddioddef diabetes, a oedd yn costio £5 y mis, am bob meddyginiaeth, i feddygfa neu feddyg, dim ond bum mlynedd yn ôl. Nawr, ar hyn o bryd, mae'r gost ymhell dros £35 y mis. Ac o ystyried cymaint mae'r niferoedd yn cynyddu o ran gordewdra a diabetes, rwy'n credu ein bod yn mynd i weld ton fawr o ddiffyg rheolaeth ariannol yn gorchuddio'r GIG yng Nghymru, oni bai ein bod yn gwneud rhywbeth am hynny. Diolch.
English: Well, I'm not quite sure where we're going with your questions, Mohammad Asghar, except to say I can absolutely assure you we will not be changing our policy on free prescriptions, which not only has mitigated against the austerity measures of your Conservative Government over the last seven years, but also enables us to treat those who suffer the most health inequalities in Wales.
Welsh: Wel, nid wyf yn hollol siŵr i ble y mae'ch cwestiynau chi'n arwain, Mohammad Asghar, heblaw am ddweud y gallaf eich sicrhau yn bendant na fyddwn yn newid ein polisi ar bresgripsiynau rhad ac am ddim, sydd nid yn unig wedi lliniaru mesurau cyni eich Llywodraeth Geidwadol chi dros y saith mlynedd diwethaf, ond sydd hefyd wedi ein galluogi i drin y rhai sy'n dioddef yr anghydraddoldebau mwyaf o ran iechyd yng Nghymru.
English: We note the point that you made regarding the Circuit of Wales, Nick Ramsay.
Welsh: Rydym yn nodi'r pwynt a wnaethoch am Gylchdaith Cymru, Nick Ramsay.
English: And, on your second point, well I'm sure that was a very important meeting this morning of the Agricultural Law Association. I think it's very important that we also take the opportunity to reflect on your point that it is going to be very difficult - it is currently very difficult for the farming community - and, of course, the Welsh Government and the Cabinet Secretary are working very closely, not just with the farming unions, but with partners. So, I hope that you will join us, as a Welsh Labour Government, in calling for a longer term commitment from the UK Government to make good on promises made during the referendum campaign that Wales would not lose a single penny as a result of the UK leaving the EU.
Welsh: Ac, o ran eich ail bwynt, wel rwy'n siwr bod hwnnw'n gyfarfod pwysig iawn y Gymdeithas Cyfraith Amaethyddol y bore yma. Rwy'n credu ei bod hi'n bwysig iawn ein bod hefyd yn achub ar y cyfle i fyfyrio ar eich pwynt y bydd hi'n anodd iawn - ei bod hi'n anodd iawn ar hyn o bryd i'r gymuned ffermio - ac, wrth gwrs, mae Llywodraeth Cymru ac Ysgrifennydd y Cabinet yn cydweithio'n agos iawn, nid dim ond gydag undebau ffermio, ond gyda phartneriaid. Felly, rwy'n gobeithio y byddwch yn ymuno â ni, yn Llywodraeth Lafur Cymru, i alw am ymrwymiad yn y tymor hwy gan Lywodraeth y DU i gadw addewidion a wnaethpwyd yn ystod ymgyrch y refferendwm na fyddai Cymru yn colli yr un geiniog o ganlyniad i'r DU yn gadael yr UE.
English: Diolch, Dirprwy Lywydd. Well, talking about making good on promises, leader of the house, it's about nine months now since the issue of woodchip fires, and the illegal dumping of woodchip, was raised in this Chamber. It's an issue that particularly affects my region. In all fairness, the Cabinet Secretary said that she was taking this seriously, in recognising the insufficiency of both regulation and the resources to enforce the existing regulation, let alone new regulation. I'd be very grateful if you could ask for a statement from her department, updating us on progress, on the areas of regulation that need reform, the evidence that's underpinned the decisions that she is coming to at this stage, and what progress is being made on perhaps even early drafts of improved regulations that will help her prevent this serious issue, particularly in my region, happening again - appearing again.
Welsh: Diolch, Dirprwy Lywydd. Wel, gan ein bod yn sôn am gadw addewidion, arweinydd y tŷ, mae tua naw mis wedi mynd heibio bellach ers i fater tanau sglodion coed, a dympio sglodion coed yn anghyfreithlon, gael ei godi yn y Siambr hon. Mae'n fater sy'n effeithio'n arbennig ar fy rhanbarth i. A bod yn deg, dywedodd Ysgrifennydd y Cabinet ei bod yn cymryd hyn o ddifrif, wrth gydnabod annigonolrwydd rheoleiddio a'r adnoddau i weithredu'r rheoliadau presennol, heb sôn am reoleiddio newydd. Byddwn yn ddiolchgar iawn pe gallech ofyn am ddatganiad gan ei hadran hi, yn ein diweddaru ni ar gynnydd, ar y meysydd rheoleiddio y mae angen eu diwygio, y dystiolaeth sy'n sail i'r penderfyniadau y mae hi'n eu gwneud ar hyn o bryd, a pha gynnydd sy'n cael ei wneud o ran drafftiau cynnar hyd yn oed efallai o reoliadau gwell a fydd yn ei helpu i atal y mater difrifol hwn, yn enwedig yn fy rhanbarth i, rhag digwydd eto - dod i'r golwg eto.
English: Thank you, Suzy Davies, for that. I will ask the Cabinet Secretary to update us, as she promised to do, in terms of officials looking at this. I know the adverse impact of woodchip fires is something that has been experienced across Wales, and not just in your region.
Welsh: Diolch yn fawr, Suzy Davies, am hynna. Byddaf yn gofyn i Ysgrifennydd y Cabinet am roi'r wybodaeth ddiweddaraf inni, fel yr addawodd hi, o ran swyddogion yn rhoi ystyriaeth i hynny. Rwy'n gwybod bod effaith niweidiol tanau sglodion coed yn rhywbeth sydd wedi ei weld ledled Cymru, ac nid yn eich rhanbarth chi yn unig.
English: Item 3 on the agenda is a statement by the Cabinet Secretary for Finance and Local Government on the tax policy framework, and I call on Mark Drakeford to introduce the statement.
Welsh: Eitem 3 ar yr agenda yw datganiad gan Ysgrifennydd y Cabinet dros Gyllid a Llywodraeth Leol ar y fframwaith polisi treth, ac rwy'n galw ar Mark Drakeford i gyflwyno'r datganiad.
English: Thank you. It will please me if the next speaker, and the last speaker in this statement, could just ask a very brief introduction and a question, and then we can finish probably just five minutes over time. Adam Price.
Welsh: Diolch. Byddwn yn falch pe gallai'r siaradwr nesaf, a'r siaradwr olaf yn y datganiad hwn, roi cyflwyniad byr iawn ac yna gwestiwn, ac yna rwy'n siŵr y gallwn orffen ddim ond bum munud yn hwyr. Adam Price.
English: The next item on the agenda is a statement by the Cabinet Secretary for Economy and Infrastructure on the independent review of support for publishing and literature in Wales, and I call on Ken Skates to introduce the statement.
Welsh: Yr eitem nesaf ar yr agenda yw datganiad gan Ysgrifennydd y Cabinet dros yr Economi a'r Seilwaith ar yr adolygiad annibynnol o'r cymorth ar gyfer cyhoeddi a llenyddiaeth yng Nghymru, ac fe alwaf ar Ken Skates i gyflwyno'r datganiad.
English: As Professor Hughes himself said, at the core of this review is the opportunity to celebrate Wales and the creative power of literature to describe, interpret and celebrate our identity. That creative power is of great value, both on a national and international stage. The proposed changes will allow the excellent organisations that underpin our current infrastructure to excel in the areas where they can achieve the most impact in this fast-changing environment, thus enhancing the creative talents of our writers and supporting a dynamic publishing infrastructure for our country.
Welsh: Fel y dywedodd yr Athro Hughes ei hun, wrth wraidd yr adolygiad hwn y mae'r cyfle i ddathlu Cymru a'r grym creadigol sydd gan lenyddiaeth i ddisgrifio, dehongli a dathlu ein hunaniaeth. Mae'r grym creadigol hwnnw yn werthfawr iawn, a hynny ar lwyfan cenedlaethol a rhyngwladol. Bydd y newidiadau arfaethedig yn caniatáu i'r sefydliadau rhagorol sy'n sail i'n seilwaith presennol ragori yn y meysydd lle gallant gyflawni'r effaith fwyaf yn yr amgylchedd hynod newidiol hwn, a thrwy hynny wella talentau creadigol ein hawduron a chefnogi seilwaith cyhoeddi deinamig ar gyfer ein gwlad.
English: Cabinet Secretary, you said that the outset that this is a fast-changing environment that has been vulnerable to a degree of disruption in recent years. The report decides that the Welsh Books Council is the best body - best place - to lead up through this uncertain terrain, but it also says that the Welsh Books Council needs to develop different levels of risk appetite, it needs to develop robust digital strategy, and an increased digital engagement, but it also says that the Welsh Books Council needs to review the nature and capacity of the executive and governance arrangements. Now, taken together, this does seem to me a fairly profound retrofitting of the Welsh Books Council. Given that its reputation is not as the most dynamic of organisations, is the culture Secretary confident that the culture is there within the organisation, given the weaknesses the panel identifies, to be able to carry out the tasks we need it to do?
Welsh: Ysgrifennydd y Cabinet, dywedasoch ar y dechrau fod hwn yn amgylchedd sy'n newid yn gyflym a fu'n agored i rywfaint o aflonyddwch yn ystod y blynyddoedd diwethaf. Mae'r adroddiad yn penderfynu mai Cyngor Llyfrau Cymru yw'r corff gorau - yn y sefyllfa orau - i arwain trwy'r cyd-destun ansicr hwn, ond mae hefyd yn dweud bod angen i Gyngor Llyfrau Cymru ddatblygu gwahanol lefelau o barodrwydd i dderbyn risg, bod angen iddo ddatblygu strategaeth ddigidol gadarn, a mwy o ymgysylltiad digidol, ond dywed hefyd fod angen i Gyngor Llyfrau Cymru adolygu natur a gallu'r trefniadau llywodraethu a gweithredol. Nawr, at ei gilydd, mae'n ymddangos i mi bod hon yn broses ôl-addasu gymharol ddwys ar gyfer Cyngor Llyfrau Cymru. O ystyried nad oes gan y Cyngor enw da am fod y mwyaf dynamig o blith y sefydliadau, a yw'r Ysgrifennydd dros ddiwylliant yn hyderus bod y diwylliant yno o fewn y sefydliad, o ystyried y gwendidau y mae'r panel yn eu nodi, i allu cyflawni'r tasgau y mae arnom angen iddo ei wneud?
English: Can I thank Lee Waters for his question? So, these are not insignificant challenges that are being presented to the Welsh Books Council, but if they are met, they could deliver enormous benefits for the publishing sector and for writers. I think it's fair to say that many recommendations that are outlined by the panel concerning the Welsh Books Council relate to the need to innovate more to build on commercial acumen within the organisation and make sure that there is the correct appetite for risk, and also to ensure that the Welsh Books Council has a presence right across Wales, and is dynamic in a changing environment. I think in terms of the organisation itself and its ability to respond to some of the recommendations and what could be additional responsibilities, clearly, there are recommendations concerning the executive and the board, which I think would, if adopted, ensure that the organisation is able to adapt to increases in its responsibility levels, and doing so would then lead to an improvement of service delivery.
Welsh: Hoffwn ddiolch i Lee Waters am ei gwestiwn. Felly, nid heriau ansylweddol yw'r rhain sy'n cael eu cyflwyno i Gyngor Llyfrau Cymru, ond o'u bodloni, gallent sicrhau manteision enfawr i'r sector cyhoeddi ac i awduron. Rwy'n credu ei bod yn deg dweud bod llawer o'r argymhellion a amlinellwyd gan y panel, sy'n ymwneud â Chyngor Llyfrau Cymru yn ymwneud â'r angen i arloesi yn fwy er mwyn adeiladu ar graffter masnachol o fewn y sefydliad, ac i sicrhau bod parodrwydd cywir i dderbyn risg, a hefyd i sicrhau bod gan Gyngor Llyfrau Cymru bresenoldeb ym mhob cwr o Gymru, a'i fod yn gweithredu'n ddeinamig mewn amgylchedd newidiol. Rwy'n credu, o ran y sefydliad ei hun a'i allu i ymateb i rai o'r argymhellion a'r hyn a allai fod yn gyfrifoldebau ychwanegol, yn amlwg, mae yna argymhellion sy'n ymwneud â'r gweithredwyr a'r bwrdd, a fyddai, yn fy marn i, o'u mabwysiadu, yn sicrhau bod y sefydliad yn gallu addasu i gynnydd yn lefel y cyfrifoldeb sydd ganddo, ac y byddai gwneud hynny wedyn yn arwain at wella'r gwasanaethau a ddarperir.
English: Thanks to the Minister for the panel's report - sorry, for your statement today, and the report, as you said, is a long one, so I'm not sure I look forward that much to reading all of it, but I'm sure we can look at the salient points and discuss them later on. It's encouraging that - [Interruption.] It's encouraging that the stakeholders did deliver such a strong response. Now, you've identified yourself that one of the major changes, perhaps the biggest change, is the move from the printed page to digital publishing. Now, there are some structural changes proposed: are you confident that this will help to deliver that change to digital successfully and will safeguard publishing jobs in Wales? And could you give a little bit more detail on why you think that these changes are going to be positive ones? Although the medium has changed, is changing, the readership to some extent remains the same. You still need people to be wanting to read books and other materials, so we need to be fostering a love of reading among the young. So, I wondered how much of an onus there will in future on developing this, and how does the panel's report address this? If you could explain those things, perhaps, in abbreviated terms, that would be good. Thank you.
Welsh: Diolch i'r Gweinidog am adroddiad y panel - mae'n ddrwg gennyf, am eich datganiad heddiw, ac mae'r adroddiad, fel y dywedasoch, yn un hir, felly nid wyf yn siŵr fy mod i'n edrych ymlaen at ei ddarllen i gyd, ond rwy'n siŵr y gallwn ni ystyried y pwyntiau perthnasol a'u trafod maes o law. Mae'n galonogol - [Torri ar draws.] Mae'n galonogol y cafwyd ymateb mor gryf gan y rhanddeiliaid. Nawr, rydych chi wedi nodi eich hun mai un o'r prif newidiadau, efallai y newid mwyaf, yw'r symud o brint i gyhoeddi digidol. Nawr, cynigir rhai newidiadau strwythurol: a ydych chi'n hyderus y bydd hyn yn helpu i gyflwyno'r newid hwnnw i gyhoeddi digidol yn llwyddiannus ac yn diogelu swyddi cyhoeddi yng Nghymru? Ac a wnewch chi roi rhagor o fanylion ynghylch pam yr ydych yn credu y bydd y newidiadau hyn yn rhai cadarnhaol? Er bod y cyfrwng wedi newid, yn newid, mae'r darllenwyr i ryw raddau yn aros yr un fath. Mae angen o hyd i bobl eisiau darllen llyfrau a deunyddiau eraill, felly mae angen i ni feithrin cariad at ddarllen ymhlith yr ifanc. Felly, tybed faint o bwyslais a fydd yn y dyfodol ar ddatblygu hyn, a sut y mae adroddiad y panel yn ymdrin â hyn? Pe gallech egluro'r pethau hynny, efallai, yn gryno, byddai hynny'n dda. Diolch.
English: The next item on our agenda is the statement by the Cabinet Secretary for Education on 'Successful Futures: An Update on Digital'. I call on the Cabinet Secretary to make her statement - Kirsty Williams.
Welsh: Yr eitem nesaf ar ein hagenda ni yw'r datganiad gan Ysgrifennydd y Cabinet dros Addysg ar 'Ddyfodol Llwyddiannus: Y Diweddaraf ynglŷn â Materion Digidol'. Rydw i'n galw ar yr Ysgrifennydd Cabinet i wneud ei datganiad - Kirsty Williams.